Il-każ seħħ kmieni lbieraħ waranofsinhar bil-Forzi Armati ta' Malta joħorġu biex isalvaw lill-persuni iżda wieħed minnhom kien mejjet Raġel instab mejjet u ieħor mitluf minn sensih fuq dinghy ftit 'il barra minn Malta. Kienu l-Forzi Armati ta' Malta li lbieraħ kmieni waranofsinhar ħarġu permezz ta' ħelikopter biex isalvaw liż-żewġ immigranti rġiel. Wieħed minnhom ittella' permezz tal-ħelikopter u ttieħed Mater Dei fejn jinsab f'qagħda kritika. Ir-raġel l-ieħor kien iċċertifikat mejjet fuq il-post. Intant, il-Forzi Armati ta' Malta għadhom għaddejja bi tfittxija għal aktar immigranti li jistgħu jkunu fiż-żona.